cyanic-selkie/wikianc huggingface dataset:
টংসা
বর্ণনা
ডানার উপরিতল : পুরুষ প্রকারে ডানার উপরিতল গাঢ় নীল ও কালচে খয়েরির মিশ্রণ| পুরুষ নমুনায় উপরিতলের নীল রঙ ডানার বিশেষ কৌণিক অবস্থানে (ডানা মেলা অবস্থায়) আলোর প্রতিফলনের কারণে দৃশ্যমান হয়; অন্যথায় তা কালচে খয়েরিই দেখায়| সামনের ডানায় কোস্টাল প্রান্তরেখা ও টার্মিনাল প্রান্তরেখা বরাবর সরুভাবে নীল রঙ অনুপস্থিত| এছাড়াও সেল-এর বহিঃপ্রান্তে ডিসকাল অংশে ২,৩,৪ ও ৫ নং শিরা জুড়ে খানিকটা জায়গায় নীল রঙ দেখা যায় না; কালচে-খয়েরি রঙ অস্পষ্টভাবে পরিস্ফুট| পিছনের ডানার গোড়ার (base) নিচের দিকের অংশ ও ডরসাম ফ্যাকাশে ছাইরঙা রোঁয়ায় আবৃত| টরনাস ফ্যাকাশে সাদা এবং টরনাল ছোপটি কালোয় ঘেরা ঈষদ হলুদ| পিছনের ডানায় ১ ও ২ নং শিরাস্থলে দুটি লেজ বর্তমান| ১ নং শিরাস্থলের লেজটি ৬ মি.মি. ও ২ নং শিরাস্থলের লেজটি ৫ মি.মি.|
ডানার নিম্নতল :স্ত্রী-পুরুষ উভয় নমুনাতেই ডানার নিম্নতল ফ্যাকাশে ধূসর বাদামি| উভয় ডানাতেই সেল-এর বহিঃপ্রান্তে দুটি করে ছোট, সমান্তরাল ঈষদ কমলা-হলুদ দাগ বিদ্যমান (double bar)| উভয় ডানাতেই কোস্টা থেকে ডরসামের উপর পর্যন্ত তির্যক, সাদা কিনারাযুক্ত, কমলা-হলুদ ও সরু ডিসকাল বন্ধনী বা ডিসকাল রেখা দেখা যায়| সামনের ডানার ডিসকাল বন্ধনীটি অবচ্ছিন্ন (continuous) ও পিছনের ডানারটি খন্ডখন্ড (broken)|  পিছনের ডানায় কালো টরনাল ছোপদুটি ভিতরের দিকে কমলা অর্ধ-বলয় দিয়ে ঘেরা| টরনাল ছোপদুটির মধ্যবর্তী অংশ চকচকে ঈষদ নীলচে আঁশে ছাওয়া এবং ডরসামের প্রান্তরেখা সাদা|
শুঙ্গ সাদা-কালোয় ডোরাকাটা, শীর্ষভাগ কালো ও শীর্ষবিন্দু কমলা-হলুদ| পুরুষ প্রকারে মাথা, বক্ষদেশ ও উদর উপরিতলে নীলচে ও কালচে বাদামি; স্ত্রী নমুনাতে কালচে খয়েরি ও উভয় নমুনাতেই নিম্নতলে ফ্যাকাশে ধূসর বাদামি|
অতুল বাসন
অতুল সতীশ বাসন (अतुल वासन; জন্ম: ২৩ মার্চ, ১৯৬৭) দিল্লি এলাকায় জন্মগ্রহণকারী ধারাভাষ্যকার ও সাবেক ভারতীয় আন্তর্জাতিক ক্রিকেটার। ভারতীয় ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অতুল বাসন।
প্রথম-শ্রেণীর ক্রিকেট
দিল্লির বসন্ত বিহারের গুরু হরকৃষাণ পাবলিক স্কুলের সাবেক ছাত্র তিনি। এ বিদ্যালয় থেকে বেশ কয়েকজন ক্রিকেটারের উৎপত্তি ঘটেছে। ১৯৮৬-৮৭ মৌসুম থেকে ১৯৯৭-৯৮ মৌসুম পর্যন্ত অতুল বাসনের প্রথম-শ্রেণীর খেলোয়াড়ী জীবন চলমান ছিল। শক্ত মজবুত গড়নের অধিকারী অতুল বাসন বেশ পরিশ্রমী মিডিয়াম পেসার হিসেবে ক্রিকেট খেলায় অংশ নিয়েছেন।
আন্তর্জাতিক ক্রিকেটে সুবিধে করতে না পারলেও ঘরোয়া ক্রিকেটে বেশ সফল ছিলেন। রঞ্জী ট্রফি প্রতিযোগিতায় ২৩.৭৮ গড়ে ২১৩ উইকেট পান। ব্যাট হাতে তেমন সফলতা না পেলেও ১৯৯১-৯২ মৌসুমে বাংলা দলের বিপক্ষে কোয়ার্টার ফাইনালে শতরানের ইনিংস খেলেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও নয়টিমাত্র একদিনের আন্তর্জাতিকে অংশগ্রহণ করেছেন অতুল বাসন। ২ ফেব্রুয়ারি, ১৯৯০ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ১৯৯০ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯০ সালে দুইবার ভারতের সদস্যরূপে বিদেশ গমন করেন। তবে, নিউজিল্যান্ড সফরে তিন টেস্ট সিরিজে অংশ নিয়ে মোটে সাত উইকেট পেয়েছিলেন। এছাড়াও, অকল্যান্ডে অনুষ্ঠিত সিরিজের তৃতীয় টেস্টে ইয়ান স্মিথের আক্রমণের মুখোমুখি হন। এক ওভারে ২৪ রান দিয়েছিলেন। তবে, এ টেস্টেই ব্যক্তিগত সেরা বোলিং পরিসংখ্যান ৪/১০৮ লাভ করেন। তাসত্ত্বেও নিউজিল্যান্ড ও ইংল্যান্ডে টেস্টসহ পুরো সফরে বোলিং গড়ে কপিল দেব ও মনোজ প্রভাকরের তুলনায় তার বোলিং সেরা ছিল।
ইংল্যান্ড সফরে ভারতীয় বোলারেরা গ্রাহাম গুচ ও তার সঙ্গীদের কাছে বেশ নাস্তানুবাদের শিকার হয়। গ্ল্যামারগনের বিপক্ষে ৬/৮৯ পান ও ওভালের তৃতীয় টেস্টে প্রথম একাদশে তাকে রাখা হয়। জাতীয় দলের সদস্যরূপে ১৯৯০-৯১ মৌসুমের এশিয়া কাপে সর্বশেষ খেলেন। ইডেন গার্ডেন্সে অনুষ্ঠিত চূড়ান্ত খেলায় শ্রীলঙ্কা দলকে পরাজিত করে তার দল শিরোপা জয় করে। অংশগ্রহণকৃত সবগুলো টেস্টই বিদেশে খেলেন। মাত্র ২২ বছর বয়সেই তার টেস্ট খেলোয়াড়ী জীবনের সমাপ্তি ঘটে।
আঘাতের কারণে খেলোয়াড়ী জীবন থেকে অবসর নিতে হয়। ক্রিকেট খেলা থেকে অবসর গ্রহণের পর ধারাভাষ্যকারের ভূমিকায় অবতীর্ণ হয়েছেন তিনি। টেলিভিশনে ক্রিকেট সম্পর্কীয় অনুষ্ঠান পরিচালনাসহ টেন স্পোর্টস, ডিডি ন্যাশনালে বিশ্লেষকের দায়িত্ব পালন করেন।
আলতাফ হোসেন চৌধুরী (ফরিদপুররের রাজনীতিবিদ)
আলতাফ হোসেন চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন ফরিদপুর-১৩ আসনের সংসদ সদস্য ছিলেন।
রাজনৈতিক জীবন
আলতাফ হোসেন চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১৩ আসন থেকে সংসদ সদস্য নির্বাচিত হন।
বারগড় লোকসভা কেন্দ্র
বারগড় লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। উড়িষ্যার বারগড়কে কেন্দ্র করে এই নির্বাচনী কেন্দ্রটি গঠিত। ১ নং বারগড় লোকসভা কেন্দ্রের অন্তর্গত সাতটি বিধানসভা কেন্দ্র বারগড় জেলা এবং ঝারসুগুড়া জেলায় অবস্থিত। ভারতের সীমানা পুনর্নির্ধারণ কমিশনের নির্দেশিকা অনুসারে, এই নির্বাচন কেন্দ্রটি ২০০৮ সালে অস্থিত্ব লাভ করেছিল।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে উড়িষ্যার বারগড় লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত: পূর্বে পদমপুর বিধানসভা কেন্দ্র, বিজয়পুর বিধানসভা কেন্দ্র, বারগড় বিধানসভা কেন্দ্র এবং ভাতলি বিধানসভা কেন্দ্রগুলি সম্বলপুর লোকসভা কেন্দ্রের অন্তর্গত ছিল।
১৯৫১-২০১৯
২০১৯ সালের সাধারণ নির্বাচনে, বিজেপির সুরেশ পূজারি ১ নং বারগড় লোকসভা কেন্দ্র থেকে জয়ী হন, তার নিকটতম প্রতিদ্বন্দ্বী বিজেডির প্রসন্ন আচার্যকে পরাজিত করেন। বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০১৪ সালে বিজেডির ডাঃ প্রভাশ কুমার সিং তার নিকটতম প্রতিদ্বন্দ্বী বিজেপির সুভাষ চৌহানকে পরাজিত করেন। ২০০৯ সালে কংগ্রেসের সঞ্জয় ভোই তার নিকটতম প্রতিদ্বন্দ্বী বিজেডির ডাঃ হামিদ হোসেনকে পরাজিত করেন। ২০০৮-১৯৫৭ সাল পর্যন্ত এই কেন্দ্রে কোন আসন বিদ্যমান ছিল না। ১৯৫১ সালে জিপির ব্রজমোহন প্রধান তার নিকটতম প্রতিদ্বন্দ্বী নির্দলের জি.ডি থিরানিকে পরাজিত করেন।
২০১৯–২০ উয়েফা চ্যাম্পিয়নস লিগ
২০১৯–২০ উয়েফা চ্যাম্পিয়নস লিগ উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৬৫তম আসর এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়নস লিগে নামে পরিবর্তন করার পর ২৮তম আসর।
এই আসরের ফাইনাল পর্তুগালের ইস্তানবুলের লিসবনের এস্তাদিও দা লুজে অনুষ্ঠিত হবে। ২০১৯–২০ উয়েফা চ্যাম্পিয়নস লিগের বিজয়ী দল ২০২০ উয়েফা সুপার কাপে ২০১৯–২০ উয়েফা ইউরোপা লিগ বিজয়ীর বিরুদ্ধে খেলার অধিকার অর্জন করবে; উক্ত খেলায় বিজয়ী দল কাতারে অনুষ্ঠিত ২০২০ ফিফা ক্লাব বিশ্বকাপে খেলার যোগ্যতা অর্জন করবে। একই সাথে উভয় দল স্বয়ংক্রিয়ভাবে ২০২০–২১ উয়েফা চ্যাম্পিয়নস লিগের গ্রুপ পর্বের জন্যও উত্তীর্ণ হয়ে যাবে এবং যদি তারা ইতিমধ্যে তাদের লিগ খেলার মধ্য দিয়ে যোগ্যতা উত্তীর্ণ হয়, তবে সংরক্ষিত আসনটি ২০১৯–২০ এরেডিভিসির চ্যাম্পিয়ন দলকে দেওয়া হবে, যারা বর্তমানে পরবর্তী মৌসুমের প্রবেশ তালিকায় ১১তম স্থানে রয়েছে।
লিভারপুল হচ্ছে উয়েফা চ্যাম্পিয়নস লিগের ইতিহাসে সর্বমোট ৬ বার এবং বর্তমান চ্যাম্পিয়ন, যারা ১৬ দলের পর্বে আতলেতিকো মাদ্রিদের কাছে হেরে এই আসর থেকে বিদায় নিয়েছে।
১৬ দলের পর্বে দ্বিতীয় লেগের প্রথম চারটি ম্যাচ আয়োজনের পর ইউরোপে ইউরোপে করোনাভাইরাসের বৈশ্বিক মহামারীর কারণে এই আসরটি অনির্দিষ্টকালের জন্য স্থগিত করা হয়েছিল। মূলত ২০২০ সালের ৩০শে মে তারিখে তুরস্কের ইস্তাম্বুলের আতাতুর্ক অলিম্পিক স্টেডিয়ামে এই আসরের ফাইনাল ম্যাচ আয়োজনে কথা ছিল, যা ২০২০ সালের ২৩শে মার্চ তারিখে স্থগিত করা হয়েছিল।  ২০২০ সালের ১৭ই জুন তারিখে, উয়েফা এক ঘোষণায় জানায় যে কোয়ার্টার ফাইনাল, সেমিফাইনাল এবং ফাইনালের সকল ম্যাচ ২০২০ সালের আগস্ট মাসে পর্তুগালে আগস্ট পর্তুগালে অনুষ্ঠিত হবে, অন্যদিকে ২০২০–২১ উয়েফা চ্যাম্পিয়নস লিগের ফাইনাল ম্যাচ ইস্তাম্বুল আয়োজন করবে।
এসোসিয়েশন দল বণ্টন
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০১৯–২০ উয়েফা চ্যাম্পিয়নস লিগে অংশগ্রহণ করেছে (শুধু লিশটেনস্টাইন এর ব্যতিক্রম, কারণ তারা কোনো ঘরোয়া লিগ আয়োজন করে না)। উয়েফা দেশ গুণাঙ্ক নিয়ম অনুযায়ী উয়েফার এসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক এসোসিয়েশন হতে কতটি দল অংশগ্রহণ করবে তা নির্ধারণ করা হয়েছে:
এসোসিয়েশন র‍্যাঙ্কিং
২০১৯–২০ উয়েফা চ্যাম্পিয়নস লিগের জন্য, ২০১৮ সালে উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৩–১৪ হতে ২০১৭–১৮ পর্যন্ত ইউরোপীয় প্রতিযোগিতায় তাদের কর্মক্ষমতার অপর ভিত্তি করে নির্ধারিত।
এই দেশ গুণাঙ্কের দল বরাদ্দ ছাড়াও, চ্যাম্পিয়নস লিগে এসোসিয়েশন হতে অতিরিক্ত দলও খেলতে পারে, নিম্নে উল্লিখিত:
বিন্যাস
নিম্নে এই মৌসুমের প্রবেশ তালিকা উল্লেখ করা হয়েছে।
পূর্বনির্ধারিত প্রবেশ তালিকায় বেশ কিছু পরিবর্তন করা হয়, যেহেতু চ্যাম্পিয়নস লিগ এবং / অথবা ইউরোপা লিগের শিরোপাধারী তাদের ঘরোয়া লিগের মাধ্যমে টুর্নামেন্টের জন্য যোগ্যতা অর্জন করে। যদি চ্যাম্পিয়নস লিগের কোনও জায়গা ফাঁকা থাকে, উপযুক্ত পথে আগের রাউন্ডে সর্বোচ্চ পদযুক্ত সংস্থার দলকে সেই অনুযায়ী পদোন্নতি দেওয়া হয়।
দল
গত মৌসুমে লিগে দলের অবস্থানকে প্রথম বন্ধনীর মধ্যে দেখানো হয়েছে (চ্যা: চ্যাম্পিয়নস লিগে শিরোপাধারী দল; ইউ: ইউরোপা লিগে শিরোপাধারী দল)।
পর্ব ও ড্রয়ের তারিখ
এই আসরের সকল পর্বের সময়সূচী নিম্নে উল্লেখ করা হলো (সকল ড্র উয়েফার প্রধান সদরদপ্তর সুইজারল্যান্ডের নিওঁ-এ অনুষ্ঠিত হয়েছে, যদি না অন্যথায় হওয়ার জন্য বিবৃতি প্রদান করা হয়)।
প্রাথমিক পর্ব
প্রাথমিক পর্বে, দলগুলোকে ২০১৯ উয়েফা ক্লাব গুণাঙ্কের ওপর ভিত্তি করে বাছাই এবং অ-বাছাই নামে দুইটি ভাগে বিভক্ত করা হয়েছে এবং পরবর্তীতে এক লেগের ভাগে ভাগ করা হয়েছে।
২০১৯ সালে ১১ই জুন দুপুর ১২:০০টায় (সিইএসটি) উয়েফার প্রধান সদরদপ্তর সুইজারল্যান্ডের নিওঁ-এ প্রাথমিক পর্বের ড্র অনুষ্ঠিত হয়েছে। এই বাছাইপর্বের সেমিফাইনাল পর্বের খেলা ২৫শে জুন এবং ফাইনাল পর্বের খেলা ২৮শে জুন অনুষ্ঠিত হয়েছে। উভয় খেলা-ই কসোভোর ফাদিল ভোকরি স্টেডিয়ামে অনুষ্ঠিত হয়েছে। সেমিফাইনাল এবং ফাইনাল পর্বে হেরে যাওয়া দলগুলো ২০১৯–২০ উয়েফা ইউরোপা লিগের দ্বিতীয় বাছাইপর্বে প্রবেশ করেছে।
বাছাইপর্ব
বাছাইপর্বে এবং প্লে-অফ পর্বে, দলগুলোকে ২০১৯ উয়েফা ক্লাব গুণাঙ্কের ওপর ভিত্তি করে বাছাই এবং অ-বাছাই নামে দুইটি ভাগে বিভক্ত করা হয়েছে, এবং তারপরে দুই লেগের হোম এবং অ্যাওয়ে সমতায় ভাগ করা হয়েছে। একই এসোসিয়েশনের দলগুলোকে কখনো একে অপরের বিপক্ষে ড্র করা হয় না।
প্রথম বাছাইপর্ব
২০১৯ সালের ১৮ই জুন, উয়েফার প্রধান সদরদপ্তর সুইজারল্যান্ডের নিঁও-এ প্রথম বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৯ সালের ৯ এবং ১০ই জুলাই এবং দ্বিতীয় লেগের খেলা ২০১৯ সালের ১৬ এবং ১৭ই জুলাই অনুষ্ঠিত হয়েছে। এই বাছাইপর্বের হেরে যাওয়া দল ২০১৯–২০ উয়েফা ইউরোপা লিগের তৃতীয় পর্বে প্রবেশ করেছে।
ম্যাচ
সামগ্রিকভাবে ২–২ গোলে ড্র, নোম্মে কাইয়ু অধিক অ্যাওয়ে গোলের জন্য জয়ী
রেড স্টার বেলগ্রেড সামগ্রিকভাবে ২–১ গোলে জয়ী
এআইকে সামগ্রিকভাবে ৪–৩ গোলে জয়ী
সিএফআর ক্লুজ সামগ্রিকভাবে ৩–২ গোলে জয়ী
ফেরেনৎসভারোশি সামগ্রিকভাবে ৫–৩ গোলে জয়ী
কারাবাখ সামগ্রিকভাবে ২–০ গোলে জয়ী
সামগ্রিকভাবে ২–২ গোলে ড্র, সুৎজেস্কা নিকশিচ পেনাল্টিতে ৩–২ গোলে জয়ী
সেল্টিক সামগ্রিকভাবে ৫–২ গোলে জয়ী
সাবুর্তালো তিবি‌লিসি সামগ্রিকভাবে ৪–৩ গোলে জয়ী
সামগ্রিকভাবে ৩–৩ গোলে ড্র, ভালেটা অধিক অ্যাওয়ে গোলের জন্য জয়ী
রুসনবর্গ সামগ্রিকভাবে ৬–০ গোলে জয়ী
মারিবর সামগ্রিকভাবে ৫–০ গোলে জয়ী
সামগ্রিকভাবে ০–০ গোলে ড্র, ডানডক পেনাল্টিতে ৫–৪ গোলে জয়ী
দ্য নিউ সেইন্টস সামগ্রিকভাবে ৩–২ গোলে জয়ী
এইচজেকে সামগ্রিকভাবে ৫–২ গোলে জয়ী
বাতে বরিসভ সামগ্রিকভাবে ৩–২ গোলে জয়ী
দ্বিতীয় বাছাইপর্ব
দ্বিতীয় বাছাইপর্ব দুটি আলাদা বিভাগে বিভক্ত: চ্যাম্পিয়নস পথ (লিগ চ্যাম্পিয়নদের জন্য) এবং লিগ পথ (নন-লিগ চ্যাম্পিয়নদের জন্য)। ২০১৯ সালের ১৯শে জুন তারিখে, উয়েফার প্রধান সদরদপ্তর সুইজারল্যান্ডের নিওঁ-এ দ্বিতীয় বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৯ সালের ২৩ এবং ২৪শে জুলাই এবং দ্বিতীয় লেগের খেলা ২০১৯ সালের ৩০ এবং ৩১শে জুলাই তারিখে অনুষ্ঠিত হয়েছে। এই বাছাইপর্বের চ্যাম্পিয়নস পথ এবং লিগ পথে হেরে যাওয়া দল ২০১৯–২০ উয়েফা ইউরোপা লিগের তৃতীয় পর্বে প্রবেশ করেছে।
ম্যাচ
ক্লুজ সামগ্রিকভাবে ৩–২ গোলে জয়ী
রুসনবর্গ সামগ্রিকভাবে ৩–২ গোলে জয়ী
কোপেনহেগেন সামগ্রিকভাবে ৩–০ গোলে জয়ী
ফেরেনৎসভারোশি সামগ্রিকভাবে ৪–২ গোলে জয়ী
দিনামো জাগরেব সামগ্রিকভাবে ৫–০ গোলে জয়ী
সেল্টিক সামগ্রিকভাবে ৭–০ গোলে জয়ী
রেড স্টার বেলগ্রেড সামগ্রিকভাবে ৩–২ গোলে জয়ী
এপিওইএল সামগ্রিকভাবে ৪–০ গোলে জয়ী
সামগ্রিকভাবে ৪–৪ গোলে ড্র, মারিবর অ্যাওয়ে গোলের জন্য জয়ী
অলিম্পিয়াকোস সামগ্রিকভাবে ৪–০ গোলে জয়ী
সামগ্রিকভাবে ৪–৪ গোলে ড্র, বাজেল অ্যাওয়ে গোলের জন্য জয়ী
ক্লুজ সামগ্রিকভাবে ৫–৪ গোলে জয়ী
আয়াক্স সামগ্রিকভাবে ৫–৪ গোলে জয়ী
দিনামো জাগরেব সামগ্রিকভাবে ৫–১ গোলে জয়ী
সামগ্রিকভাবে ২–২ গোলে ড্র, রেড স্টার বেলগ্রেড পেনাল্টিতে ৭–৬ গোলে জয়ী
রুসনবর্গ সামগ্রিকভাবে ৬–২ গোলে জয়ী
অলিম্পিয়াকোস সামগ্রিকভাবে ৩–০ গোলে জয়ী
সামগ্রিকভাবে ৩–৩ গোলে ড্র, ক্রাস্নোদার অধিক অ্যাওয়ে গোলের জন্য জয়ী
ক্লাব ব্রুজ সামগ্রিকভাবে ৪–৩ গোলে জয়ী
এলএএসকে সামগ্রিকভাবে ৫–২ গোলে জয়ী
প্লে-অফ পর্ব
প্লে-অফ পর্ব দুটি আলাদা বিভাগে বিভক্ত: চ্যাম্পিয়নস পথ (লিগ চ্যাম্পিয়নদের জন্য) এবং লিগ পথ (নন-লিগ চ্যাম্পিয়নদের জন্য)। ২০১৯ সালের ৫ই আগস্ট তারিখে, উয়েফার প্রধান সদরদপ্তর সুইজারল্যান্ডের নিঁও-এ প্লে-অফ পর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৯ সালের ২০ এবং ২১শে আগস্ট এবং দ্বিতীয় লেগের খেলা ২০১৯ সালের ২৭ এবং ২৮শে আগস্ট অনুষ্ঠিত হয়েছে। এই পর্বের চ্যাম্পিয়নস পথ এবং লিগ পথে হেরে যাওয়া দল ২০১৯–২০ উয়েফা ইউরোপা লিগের গ্রুপ পর্বে প্রবেশ করেছে।
ম্যাচ
দিনামো জাগরেব সামগ্রিকভাবে ৩–১ গোলে জয়ী
সামগ্রিকভাবে ৩–৩ গোলে ড্র, রেড স্টার বেলগ্রেড অধিক অ্যাওয়ে গোলের জন্য জয়ী
ক্লাব ব্রুজ সামগ্রিকভাবে ৩–১ গোলে জয়ী
অলিম্পিয়াকোস সামগ্রিকভাবে ৬–১ গোলে জয়ী
গ্রুপ পর্ব
২০১৯ সালের ২৯শে আগস্ট, ১৮টায় সিইএসটি উয়েফার প্রধান সদরদপ্তর মোনাকোর গ্রিলমালদি ফোরামে গ্রুপ পর্বের ড্র অনুষ্ঠিত হয়েছে। সর্বমোট ৩২টি দলকে ৮টি গ্রুপে বিভক্ত করা হয়েছে, যেখানে প্রতিটি গ্রুপে ৪টি করে দল রয়েছে। উক্ত ড্র-এ নিয়ম ছিল যে একই এসোসিয়েশনের দলগুলোকে পরস্পরের বিপক্ষে ড্র করা যাবে না। ড্রয়ের জন্য, দলগুলোকে ৪টি পাত্রে নিম্নলিখিত নীতির উপর ভিত্তি করে ভাগ করা হয়েছে:
প্রত্যেক গ্রুপে, দলগুলো প্রত্যেক দলের সাথে রাউন্ড-রবিন নিয়মে নিজস্ব মাঠে এবং বিপরীত দলের মাঠে ম্যাচ খেলবে। প্রত্যেক গ্রুপের বিজয়ী দল এবং রানার-আপ দল ১৬ দলের পর্বের জন্য উন্নীত হবে, যখন প্রত্যেক গ্রুপের তৃতীয় স্থান অধিকারী দলগুলো ২০১৯–২০ উয়েফা ইউরোপা লিগের ৩২ দলের পর্বে প্রবেশ করেছে। এই পর্বের ম্যাচদিনগুলো হলো: ১৭–১৮ সেপ্টেম্বর, ১–২ অক্টোবর, ২২–২৩ অক্টোবর, ৭–৮ নভেম্বর, ২৬–২৭ নভেম্বর এবং ১০–১১ ডিসেম্বর ২০১৯।
যেসকল ক্লাবগুলো গ্রুপ পর্বে খেলার জন্য যোগ্যতা অর্জন করেছে তাদের যুব দলগুলোও ২০১৯–২০ উয়েফা যুব লিগে একই দিনে খেলার যোগ্যতা অর্জন করেছে, যেখানে দলগুলো উয়েফা চ্যাম্পিয়নস লিগ পথ (শীর্ষ ৩২ এসোসিয়েশনের ঘরোয়া চ্যাম্পিয়ন দল প্লে-অফের পূর্ব পর্যন্ত আলাদা ঘরোয়া চ্যাম্পিয়নস পথে অংশগ্রহণ করেছে।
সর্বমোট ১৬টি জাতীয় এসোসিয়েশন এইবারের আসরের গ্রুপ পর্বে প্রতিনিধিত্ব করছে। আতালান্তা এই আসরের গ্রুপ পর্বে খেলার মাধ্যমে চ্যাম্পিয়নস লিগে অভিষেক করেছে।
বাঁশগড়
বাঁশগড় ভারতের পশ্চিমবঙ্গ রাজ্যের পুরুলিয়া জেলার বলরামপুর থানার অন্তর্গত একটি প্রত্নস্থল।
প্রাচী অবস্থি
প্রাচী অবস্থি (জন্ম ১৯৭৯) কানসাস মেডিকেল সেন্টার বিশ্ববিদ্যালয়ের শরীরবিদ্যা এবং কোষ জীববিজ্ঞান এবং বিজ্ঞান যোগাযোগের অধ্যাপক। তিনি উর্ধ্বমুখী সচল এককোষী জীব ক্ল্যামা্ইডোমোনাস রিইনহার্ডটি উপর কাজ করেন এবং ই-লাইফের পরিচালনা বোর্ডের সদস্য।
বাঁশগড়
মূর্তি
বাঁশগড়ে যে সমস্ত মূর্তি পাওয়া গেছে ও বর্তমানে দেখতে পাওয়া যায়, সেগুলির বর্ণনা নিম্নরূপ -
প্রাচী অবস্থি
প্রাথমিক জীবন এবং শিক্ষা
অবস্থি ইউনিভার্সিটি অব ইলিনয় অ্যাট আর্বানা-শ্যাম্পেইনে সুসংহত দেহতত্ব অধ্যয়ন করেছেন। তার স্নাতক প্রোগ্রাম চলাকালীন তিনি পতঙ্গের শ্রেণিবিন্যাস এবং সিনাপটিক নমনীয়তার উপর কাজ করেছিলেন। তিনি মস্তিষ্কের প্রতি আরও আগ্রহী হয়ে ওঠেন এবং ইউনিভার্সিটি অব উটাহ এর ওল্ফগ্যাং ব’হরের তত্ত্বাবধানে নিউরোসায়েন্সে পিএইচডি অর্জন করেছেন। তার ডক্টরাল অধ্যয়নের সময় তিনি অনুসন্ধান করেছিলেন যে কীভাবে সিলিয়া আমাদের চোখের ফটোরিসেপ্টরগুলিকে আলো শনাক্ত করতে সহায়তা করে। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো ওয়ালেস মার্শালের সাথে পোস্টডক্টোরাল গবেষক ছিলেন।  এখানে তিনি ক্ল্যামা্ইডোমোনাস রিইনহার্ডটি, সিলিয়া অধ্যয়নের জন্য একটি আদর্শ জীবের কাজ শুরু করেছিলেন।  সিলিয়া ফাংশনের জন্য সাধারণ সিলিয়া দৈর্ঘ্য এবং গতিশীলতা প্রয়োজন এবং অবস্থি শনাক্ত করেছেন যে ডোপামাইন বন্ধন জি প্রোটিন-কাপল্ড রিসেপ্টর (জিপিসিআর) ফ্ল্যাজেলার দৈর্ঘ্যের নিয়ন্ত্রণের সাথে নিয়মিত জড়িত।
গবেষণা এবং কর্মজীবন
অবস্থি সিলিয়া সমাবেশ তদন্ত করার জন্য ক্ল্যামা্ইডোমোনাস রিইনহার্ডটি নামে একটি এককোষী সবুজ শৈবাল ব্যবহার করেছেন। তিনি বিশেষত সিলিয়া বজায় রাখার জন্য প্রয়োজনীয় সেলুলার যন্ত্রপাতিগুলির প্রতি আগ্রহী ছিলেন এবং সিলিয়ারি ট্রান্সপোর্টের গুরুত্বপূর্ণ বৈশিষ্ট্যগুলি শনাক্ত করতে রাসায়নিক প্রতিরোধক ব্যবহার করেছিলেন। অবস্থি দেখান যে ক্ল্যামা্ইডোমোনাস রিইনহার্ডটি  সিলিয়া নিয়ন্ত্রণে অ্যাক্টিন, একটি সাইটোস্কেলেটন প্রোটিন, ইন্ট্রাফ্ল্যাজেলার পরিবহন (আইএফটি) প্রয়োজন। অ্যাক্টিন ফ্ল্যাজেলার দীর্ঘায়নের সময় ভিত্তিতে আইএফটি নিয়োগ করে; এবং অ্যাক্টিন ছাড়া ফ্ল্যাজেলার দৈর্ঘ্য নষ্ট হয়।  তিনি মায়োসিন ইনহিবিটার ব্যবহার করে একই প্রভাব দেখেছিলেন, যা পরামর্শ দেয় যে অ্যাক্টিন মায়োসিনের পথ ব্যবহার করতে পারে।
২০১৫ সালে অবস্থি কানসাস মেডিকেল সেন্টারে তাঁর নিজস্ব গবেষণা দল শুরু করেছিলেন, এটি জাতীয় স্বাস্থ্য ইনস্টিটিউট দ্বারা সমর্থিত। তিনি সিলিয়ামের সমাবেশকে নিয়ন্ত্রণ করে এমন পদ্ধতিগুলি বুঝতে জিনতত্ত্বের সাথে রাসায়নিক জীববিজ্ঞান এবং জৈব রসায়নের সংমিশ্রণ করেছিলেন। ২০১৮ সালে তিনি একটি এনআইএইচ আর-৩৫ অসামান্য তদন্তকারী পুরস্কার পেয়েছিলেন।
একাডেমিক পরিষেবা
অবস্থি বৈজ্ঞানিক গবেষণা সংস্কৃতি সংস্কারে উৎসাহী, প্রাথমিক ক্যারিয়ার গবেষকদের তাদের নিজস্ব পরীক্ষাগার স্থাপনে সহায়তা করেন। তিনি নোট এবং ধারণাগুলি ভাগ করে নেওয়ার জন্য এক হাজার নতুন অধ্যক্ষ তদন্তকারীদের জন্য একটি অনলাইন স্পেস নিউ পিআই স্ল্যাক চালু করেছিলেন। অবস্থি প্রি-প্রিন্ট সমর্থন করেন এবং বৈজ্ঞানিক প্রকাশনা সংস্কার, এবং ই-লাইফ ও এএসএপি-বায়ো-এর একজন। তার পরীক্ষাগারে তিনি একটি প্রি-প্রিন্ট জার্নাল ক্লাবের নেতৃত্ব দেন, যেখানে তার দলের সদস্যরা নতুন বিষয়বস্তু পড়েন এবং পর্যালোচনা করেন এবং লেখকদের প্রতিক্রিয়া ব্যক্ত করেন।
ডিপ-থ্রোটিং
thumb|উপরের কিনার অবস্থানে গভীর-কণ্ঠপ্রবেশ গভীর-কণ্ঠপ্রবেশ (ইংরেজি: Deep-throating) এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।
উদ্দেশ্য
এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। গভীর-কণ্ঠপ্রবেশের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার কন্ঠনালী অবধি যেতে পারে।
অবস্থানসমূহ
গভীর-কণ্ঠপ্রবেশ এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। উপরের কিনার অবস্থানে গভীর-কণ্ঠপ্রবেশ করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে। গভীর-কণ্ঠপ্রবেশের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে।
আলেকজান্দ্রা নিকিফোরোভা
আলেকজান্দ্রা নিকিফোরোভা (জন্মনাম: আলেকজান্দ্রা ওলেগোভনা নিকিফোরোভা জন্ম: ১৬ ফেব্রুয়ারি ১৯৯৩) একজন রাশিয়ান অভিনেত্রী, তুর্কি টিভি সিরিজ কালবিমিন সুলতানি-তে রাশিয়ান "সুলতানের হেরেমে গুপ্তচর" চরিত্রে এবং ডিটেকটিভ আনা এবং কমান্ডার'স ব্রাইড মুভিতে অভিনয়ের জন্য সর্বাধিক পরিচিত।
ব্যক্তিগত জীবন
আলেকজান্দ্রা নিকিফোরোভা ১৬ ফেব্রুয়ারী, ১৯৯৩ সালে ক্রিমিয়ার (তৎকালীন ইউক্রেন) সেভাস্তোপলে জন্মগ্রহণ করেছিলেন। তিনি সেন্ট পিটার্সবার্গ বিশ্ববিদ্যালয়ের ছাত্রী ছিলেন। ২০১৬ সালে একজন অভিনেত্রী হিসাবে তার কর্মজীবন শুরু করেন। আলেকজান্দ্রার মতে, সেই সময়টিই তার ভবিষ্যত নির্ধারণ করেছিল।
শিক্ষা
একাদশ শ্রেণীতে পড়ার সময়, তিনি সেন্ট পিটার্সবার্গ বিশ্ববিদ্যালয় থেকে "মন + সৌন্দর্য = শিক্ষার্থী" প্রতিযোগিতায় অংশগ্রহণের জন্য একটি আমন্ত্রণ পান, অফারে পরীক্ষা এবং টিউশন ফি ছাড়াই বিজয়ীকে বিশ্ববিদ্যালয়ে ভর্তির নিশ্চয়তা দেয়। কিন্তু এক বছর পরে তিনি ভাষাবিজ্ঞান অনুষদে স্থানান্তরিত হন। তদুপরি, তিনি রাশিয়ান স্টেট ইনস্টিটিউট অফ পারফর্মিং আর্টসে ভর্তি হন। তিনি এই বিশ্ববিদ্যালয় থেকে স্নাতক গ্রহণ করেননি, কারণ তৃতীয় বর্ষে থাকাবস্থায় তিনি একটি কন্যার জন্ম দিয়েছিলেন এবং মাতৃত্বকালীন ছুটি নিয়েছিলেন।
বিবাহ
আলেকজান্দ্রা ইভজেনি সেমেনভ এর সাথে প্রণয়ে যুক্ত হন, যিনি "ডিটেকটিভ আন্না" চলচ্চিত্রের পরিচালক ছিলেন, যা আলেকজান্দ্রার আন্তর্জাতিক দৃষ্টি আকর্ষণে প্রধান নিয়ামক হিসেবে কাজ করে। মেয়ে আনার জন্মের পরপরই একে অপরের থেকে আলাদা হয়ে যান। ইভজেনি আলেকজান্দ্রার বিরুদ্ধে পর্নোগ্রাফিক ছবিতে অভিনয় করার অভিযোগ এনেছিলেন, যা সে নিজেই তার কাছে স্বীকার করেছিলেন।
প্রাথমিক কাজ (2008-2015)
নিকিফোরোভা ২৩ বছর বয়সে পেশাগতভাবে অভিনয় করতে প্রতিশ্রুতিবদ্ধ হন, যদিও প্রাথমিকভাবে অডিশন পাস করা তার সহজ ছিল। ছোটবেলা থেকেই তিনি অভিনয় পেশার সাথে পরিচিত ছিলেন। তার নিজের খালা "ব্ল্যাক সি ফ্লিট থিয়েটার ট্রুপ" এর সদস্য ছিলেন। আলেকজান্দ্রাকে প্রায়শই পারফরম্যান্সের জন্য আমন্ত্রণ জানানো হত, তাকে মঞ্চের পিছনে নিয়ে অভিনয়ের সমস্ত গোপনীয়তা দেখানো হত। সিনেমায় তার প্রথম উপস্থিতি ছিল শিশুদের অ্যাডভেঞ্চার ফিল্ম "Трое с площади Карронад" ( Трое с площади Карронад )", সেখানে আলেকজান্দ্রা স্কুল ছাত্রী স্ভিরিডুভা লির চরিত্রে অভিনয় করেছিলেন। ২০০৮-২০১০ সালে, ১৫ বছর বয়সে, আলেকজান্দ্রা সেভাস্তোপল ইয়ুথ থিয়েটারে কাজ করেন; "অন অ্যান আইল্যান্ড, অ্যামং দ্য রেজিং এলিমেন্টস" এবং "ওয়ার হ্যাজ নো ফিমেল ফেস"-এ সামরিক ভূমিকা সহ অনেক গুরুত্বপূর্ণ চরিত্রে অভিনয় করেন। সাইকো ডেল আর্ট থিয়েটারে (সেভাস্টোপল) নিয়মিত অভিনেত্রী হিসাবে অভিনয়ের জন্য আমন্ত্রিত হন এবং ২০০৯-২০১০ সাল থেকে "মেসালিনা - দ্য এম্পেররস ওয়াইফ" (মেসালিনা) এবং "ডোনকা" (মিশেল) মুভিতে অভিনয় করেন।
যুগান্তকারী (২০১৬)
নিকিফোরোভার প্রথম সাফল্য আসে যখন তিনি "ডিটেক্টিভ আন্না" মুভিতে আন্নার ভূমিকায় অভিনয় করেন, তখন তিনি মস্কোতে স্থানান্তরিত হন এবং শেপকিন থিয়েটার স্কুলে ভর্তি হন। এর আগে, তার থিয়েটারে কাজ করার অভিজ্ঞতা ছিল এবং "দ্য থ্রি অ্যাট দ্য স্কোয়ার অফ ক্যারোনাডস"-এর মতো মিনি-সিরিজ, "রাশিয়ান ক্যারেকটার", "উয়ন্ড লিভ", "সিটি স্পাইস", "লেনিনগ্রাড ৪৬" এবং অন্যান্য চলচ্চিত্রগুলিতে সহায়ক চরিত্রে অভিনয় করেছিলেন। আলেকজান্দ্রা আন্দ্রেই ইলিন এবং স্বেতলানা নেমোলিয়ায়েভার মত অভিনেতাদের সাথে একসাথে কাজ করেন। ২০১৮ সালে, একটি নাটক "আইডল" প্রকাশিত হয়, সেখানে তিনি একজন সোভিয়েত মডেল চরিত্রে অভিনয় করেন। একই বছরে, জনপ্রিয় গোয়েন্দা সিরিজ "র্যাগড মেলোডি" প্রকাশিত হয়েছিল, যেখানে তিনি সার্বিয়ান মির মারিকের সাথে অভিনয় করেছিলেন।
আন্তর্জাতিক কর্ম (২০১৯)
যদিও তার অভিনয় এবং অভিনয়ের জন্য ব্যাপকভাবে প্রশংসিত হয়, কিন্তু আলেকজান্দ্রা খুব কমই এমন চলচ্চিত্র বা সিরিজে কাজ করার সুযোগ পান যা ব্যাপক দর্শকদের কাছে আবেদন করে, কিন্তু তার আরেকটি সাফল্য আসে যখন তাকে ২০১৯ সালের তুর্কি-রাশিয়ান ঐতিহাসিক টিভি সিরিজ কালবিমিন সুলতানি -তে প্রধান ভূমিকা আনা পেট্রোনার চরিত্রে অভিনয় করার জন্য আমন্ত্রণ জানানো হয় যা তাকে আন্তর্জাতিক সুপারস্টার হিসেবে সুখ্যাতি এনে দেয়।
পটভূমি
সিরিজটি ১৯ শতকের ইস্তাম্বুল সম্পর্কিত। রাশিয়ান দূতাবাসের একজন কর্মকর্তার কন্যা "আনা পেত্রোনা" এবং মহান অটোমান সুলতান "মেহমুদ হান" এর প্রেমের গল্প হাজার হাজার দর্শককে টিভি পর্দায় আঁকড়ে ধরে। এ সিরিজে নিকিফোরোভা ছিলেন রাশিয়ান বংশোদ্ভুত ভাষা শিক্ষিকা। একদিন, পরাক্রমশালী মহান সুলতান মাহমুদ দ্বিতীয় নৌকার মাঝি ছদ্মবেশে রাস্তায় নামেন। হঠাৎ কিছু জেনিসারি সৈন্য লোকালয়ে তাণ্ডব শুরু করে। এটা দেখে সুলতান মাঝির ছদ্মবেশেই তাদেরকে কুপকাত করে দেন। সুলতান নদীর তীরে এলে আনার সাথে দেখা হয়। আনা তাকে নৌকায় চড়ে নদী পার হতে অনুরোধ করে। সুলতান জানতে পারলেন যে আন্না একজন ভাষা শিক্ষক। পরের দিন সুলতান তাকে রাজবংশের উত্তরাধিকারীদের ফরাসি এবং রাশিয়ান ভাষা শেখানোর জন্য রাজকীয় হারেমে আমন্ত্রণ জানান। আন্না গতকালের মাঝিকে সুলতানের আসনে দেখতে পেয়ে বোকা হয়ে যায়, হেরেমে আসতে বলায় সুলতানের অনুরোধ প্রত্যাখ্যান করার চেষ্টা করে। কিন্তু রাশিয়ান সাম্রাজ্যের দূত, দিমিত্রি শেরবিনা আন্নাকে তার বাবার মৃত্যুর হুমকি দেয়, সে তাকে গুপ্তচর হিসাবে সুলতানের প্রাসাদে থাকার জন্য বাধ্য করে। কিন্তু সুলতান ও আন্না দুজনেই প্রেমে পড়ে যায়।
কাজী নুরুজ্জামান (রাজনীতিবিদ)
কাজী নুরুজ্জামান (১৫ আগস্ট ১৯২৭-৬ ডিসেম্বর ২০১৭) বাংলাদেশের লালমনিরহাটের রাজনীতিবিদ, মুক্তিযুদ্ধা ও তৎকালীন রংপুর-৫ আসনের সাবেক সংসদ সদস্য।
আলেকজান্দ্রা নিকিফোরোভা
পটভূমি
এই ব্যাপকভাবে পছন্দ করা সিরিজের জন্য তাকে তুর্কি ভাষা শিখতে হয়েছিল।প্রকল্পের দ্বিতীয় মৌসুম ২০২২ সালের বসন্তে রিলিজ হবে বলে প্রত্যাশিত।
টিভি শো
২০১৮ সালে, অভিনেত্রী "সিক্রেটস অফ মিসেস কিরসানোভা" সিরিজে একটি ছোট ভূমিকা পান। পরে, নিকিফোরোভা টিভি শো "সাইনস অফ ফেট" এর হোস্ট হন। প্রোগ্রামটি অস্পষ্ট এবং রহস্যময় ঘটনাগুলি সম্পর্কিত ছিল যা সাধারণ মানুষ এবং সেলিব্রিটিদের জীবনকে প্রভাবিত করে।
নাট্যকর্ম
নিম্নরূপ তার নাট্য কাজ:
কাজী নুরুজ্জামান (রাজনীতিবিদ)
রাজনৈতিক ও কর্মজীবন
কাজী নুরুজ্জামান মুক্তিযুদ্ধের সংগঠক ছিলেন। পাটগ্রাম সরকারি কলেজের অধ্যক্ষ ছিলেন। তিনি লালমনিরহাট জেলা বিএনপির সাবেক সভাপতি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে তৎকালীন রংপুর-৫ (বর্তমান লালমনিরহাট-১) আসন থেকে সংসদ সদস্য নির্বাচিত হয়েছিলেন।
আলেকজান্দ্রা নিকিফোরোভা
পুরস্কার
টেলিভিশন প্রযোজনার ক্ষেত্রে ২০১৭ সিউল ইন্টারন্যাশনাল ড্রামা অ্যাওয়ার্ডস তাকে সেরা নাট্য অভিনেত্রী হিসেবে মনোনীত করে, নাট্য সিরিজ "ডিটেকটিভ আনা" এর প্রধান ভূমিকার অভিনয়শিল্পী হিসেবে।
কাজী নুরুজ্জামান (রাজনীতিবিদ)
মৃত্যু
কাজী নুরুজ্জামান ৬ ডিসেম্বর ২০১৭ সালে পাটগ্রাম পৌরসভার নিজ বাসায় মৃত্যুবরণ করেন।
আলেক্স দোব্রে
মিহাই আলেক্সান্দ্রু দোব্রে (Alex Dobre; জন্ম: ৩০ আগস্ট ১৯৯৮; আলেক্স দোব্রে নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব দিজোঁ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, দোব্রে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মিহাই আলেক্সান্দ্রু দোব্রে ১৯৯৮ সালের ৩০শে আগস্ট তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দোব্রে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
আর সি হর্চ
থাম্ব|২০১৪ সালে আরসি হর্শ আর সি হর্চ (আরসি হর্শ বা রেমন্ড চার্লস হোয়ের্শ) (জন্ম: ১৯৪৩) একজন মার্কিন আলোকচিত্রশিল্পী, চলচ্চিত্র নির্মাতা, লেখক, ভাস্কর এবং সঙ্গীতজ্ঞ, যিনি বিতর্কিত কাজের জন্য পরিচিত যা শিল্প ও পর্নোগ্রাফির মধ্যে পার্থক্যকে অস্পষ্ট করে। তিনি তার আর্থ-প্যাথিক প্রবণতা এবং স্যাডো-ম্যাসোসিস্টিক জীবনধারার জন্যও পরিচিত। তার পঞ্চাশ বছরের কাজ বৈচিত্র্যময় এবং শান্তভাবে কাব্যিক থেকে স্পষ্ট এবং বিরক্তিকর পর্যন্ত বিস্তৃত। হান্স বেলমার এবং রবার্ট ম্যাপলেথর্পের সাথে তাকে একাডেমিকভাবে উদ্ধৃত করা হয়েছে, একজন শিল্পীর উদাহরণ হিসাবে যার সীমালঙ্ঘনমূলক কাজ, তবুও, দ্ব্যর্থহীনভাবে শিল্প। তার কাজের সমালোচনা তার সত্যতা, সংবেদনশীলতা এবং দক্ষ কৌশলের প্রশংসা করে এবং তার বিষয়ভিত্তিক শোষণের নিন্দা করে
উন্মুক্ত প্রবেশাধিকার সংগ্রহস্থল
German Logo von ZIS (Open Access Repositorium für Messinstrumente) একটি উন্মুক্ত প্রবেশাধিকার সংগ্রহস্থল বা উন্মুক্ত সংরক্ষণাগার হলো একটি ডিজিটাল প্ল্যাটফর্ম,যা গবেষণার তথ্য ধারণ করে এবং যে কাউকে ব্যবহার করতে অথবা ডাউনলোড করতে এবং বিতরণের জন্য যে কাউকে গবেষণার ফলাফল গুলিতে বিনামূল্যে প্রবেশাধিকার প্রদান করে। উন্মুক্ত প্রবেশাধিকার সুবিধার্থে এই জাতীয় সংগ্রহস্থল গুলি মেটাডেটা ফসল সংগ্রহের জন্য ওপেন আর্কাইভস ইনিশিয়েটিভ প্রটোকল (ও আই পি) অনুসারে আন্তঃসংযোগযোগ্য হতে হবে। অনুসন্ধান ইঞ্জিনগুলো মুক্ত প্রবেশাধিকার সংগ্রহস্থলের সামগ্রী সংগ্রহ করে, বিশ্বব্যাপী তথ্যভান্ডার তৈরি করে, কোন খরচ ছাড়াই গবেষণার তথ্য পাওয়া যায়। উন্মুক্ত প্রবেশাধিকার সংগ্রহস্থল এমন একটি প্রাতিষ্ঠানিক ভান্ডার যা প্রাতিষ্ঠানিক সম্প্রদায়ের বাইরের মানুষের জন্য বিনামূল্যে গবেষণার তথ্য সরবরাহ করে থাকে এবং বুদাপেস্ট উন্মুক্ত প্রবেশাধিকার উদ্যোগ সংজ্ঞায়িত মুক্ত প্রবেশাধিকার দৃষ্টিভঙ্গি অর্জনের প্রস্তাবিত উপায় গুলোর মধ্যে একটি।
সুবিধাসমূহ
উন্মুক্ত প্রবেশাধিকার সংগ্রহস্থলের সুবিধাগুলো হলো:
• ফলস্বরূপ এই আউটপুট গুলির দৃশ্যমানতা এবং প্রভাব সর্বাধিক করে তোলা।
• আধুনিক আউটপুট সংগ্রহ এবং নিরাময়
• পরিচালনা, গবেষণা এবং শিক্ষণ কার্যকলাপ পরিমাপ
• কার্য প্রগতিতে সহজ এবং বৃহত্তর প্রকল্পেের জন্য একটি কর্মক্ষেত্র সরবরাহ করা
• গবেষণার জন্য আন্ত শৃঙ্খলা পদ্ধতি সক্ষম এবং মানুষকে উৎসাহিত করা
সফটওয়্যার
মুক্ত ডোআর অনুসারে মুক্ত প্রবেশাধিকার রিপোজিটরি গুলোর জন্য সর্বাধিক ব্যবহৃত রিপোজিটরি সফটওয়্যার হলো ডিজিটাল কমেন্টস,ডিএসস্পেস এবং ইপ্রিন্টস [৩]। অন্যান্য উদাহরণ গুলি হলো আর এক্সিভ,বায়োআরএক্সিভ এবং ড্রায়াড।
আরো দেখুন
• রিপোজিটরিগুলি সংযুক্তকরণ
• আধুনিক গ্রন্থাগার
তথ্যসূত্র
•১ Jacobs, Neil (2006). Open Access: Key Strategic, Technical and Economic Aspects. Elsevier. p. 11. ISBN 9781843342038. •২ Swan, Alma. "Open Access institutional repositories: A Briefing Paper (2009)" (PDF). মুক্ত স্কলারশিপ. পুনরুদ্ধার হয় ২৪ সেপ্টেম্বর ২০১৩ এ. •৩ "OpenDOAR Chart - Usage%20of%20Open%20Access%20Repository%20Software%20-%20Worldwide". OpenDOAR. ২৫ শে মার্চ ২০১৬ আসল কপি থেকে সংগ্রহ করা হয়। পুনরুদ্ধার হয় ২০১৬-০৫-১৫ এ.
জাফরিন শেইক
জাফরিন শেইক জাফরিন (জন্ম ৭ই সেপ্টেম্বর ১৯৯৭) হলেন একজন বধির ভারতীয় টেনিস খেলোয়াড়। তিনি ২০১৩ এবং ২৯১৭ সালে ডেফলিম্পিকে ভারতের প্রতিনিধিত্ব করেছিলেন। তিনি পৃথ্বী সেখরের সাথে ২০১৭ গ্রীষ্মকালীন ডেফলিম্পিকে মিশ্র ডাবলসে একটি ব্রোঞ্জ পদক জয় করেছিলেন।
প্রাথমিক জীবন
জাফরিন শেইক ১৯৯৭ সালের ৭ই সেপ্টেম্বর ভারতের অন্ধ্রপ্রদেশ রাজ্যের কুর্নুলে জন্মগ্রহণ করেছিলেন। তাঁর বাবার নাম এস জাকির আহমেদ, তাঁরা কুর্নুল শহরের বি ক্যাম্পে এপিএইচবি কলোনির বাসিন্দা। জাফরিন এমসিএ ফাইনাল ইয়ারের ছাত্রী।
খেলোয়াড় জীবন
মাত্র আট বছর বয়সে জাফরিন টেনিস খেলা শুরু করেন। ভারতের সেরা মহিলা টেনিস খেলোয়াড়, সানিয়া মির্জার নজরে পড়ার পরে এবং তাঁর কাছ থেকে সহায়তা পাওয়ার পরে, বধির হওয়া সত্ত্বেও তিনি একজন শক্তিশালী টেনিস খেলোয়াড় হয়ে ওঠেন, তিনি সানিয়া মির্জা টেনিস একাডেমিতে প্রশিক্ষণ গ্রহণ করেছেন। একাডেমিটি হায়দ্রাবাদে অবস্থিত।
তিনি ২০১৩ গ্রীষ্মকালীন ডেফলিম্পিকে ভারতের প্রতিনিধিত্ব করতে গিয়েছিলেন। এটি তাঁর প্রথম ডেফলিম্পিক উপস্থিতিও ছিল। পৃথ্বী সেখরের মতো, তিনি তাঁর প্রথম ডেফলিম্পিক ইভেন্টে একটিও পদক জিততে পারেননি। ২০১৭ সালের গ্রীষ্মকালীন ডেফলিম্পিকে ভারতের হয়ে প্রতিদ্বন্দ্বিতা করার জন্য তাঁকে বেছে নেওয়া হয়েছিল, ভারত এই বহু-ক্রীড়া ইভেন্টের জন্য ৪৬ জন অংশগ্রহণকারীর সমন্বয়ে একটি প্রতিনিধি দল পাঠিয়েছিল, এটি যে কোন গ্রীষ্মকালীন ডেফলিম্পিকে ভারতের পাঠানো সবচেয়ে বেশি সংখ্যক ক্রীড়াবিদের উপস্থিতি। ২০১৭ গ্রীষ্মকালীন ডেফলিম্পিকে পৃথ্বী সেখরের সাথে জাফরিন শেইক মিশ্র দ্বৈতে একটি ঐতিহাসিক ব্রোঞ্জ পদক জিতেছেন, যা টেনিসে ভারতের প্রথম ডেফলিম্পিক পদক হিসেবে চিহ্নিত হয়ে আছে। তিনি এ পর্যন্ত নয়টি আন্তর্জাতিক এবং আটটি জাতীয় পদক জিতেছেন।
সিদ্ধান্ত সিং
সিদ্ধান্ত সিং (জন্ম: ১ জানুয়ারী ২০০০) একজন সিঙ্গাপুরের ক্রিকেটার। অক্টোবরে ২০১৮, ওমানে অনুষ্ঠিত ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতার জন্য তাকে সিঙ্গাপুরের দলে স্থান পেয়েছিল। তিনি ১২ নভেম্বর ২০১৮ এ ডেনমার্কের বিপক্ষে সিঙ্গাপুরের দ্বিতীয় সূচীর প্রতিযোগিতায় খেলেছিলেন। ২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য সিঙ্গাপুরের দলে প্রতিনিধি করা হয়েছিল। ২০১৯ সালের সেপ্টেম্বরে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতায় ডেনমার্কের বিপক্ষে সিঙ্গাপুরের হয়ে তার লিস্ট এ ক্রিকেটে অভিষেক ঘটেছিল।
পরে ২০১৯ সালের সেপ্টেম্বরে, তাকে সিঙ্গাপুরের টুয়েন্টি২০ আন্তর্জাতিক (টি২০আই) দলে ২০১৯-২০ সিঙ্গাপুর ত্রি-দেশীয় সিরিজের জন্য দলীয় স্কোয়াডের প্রতিনিধি হিসাবে মনোনীত করা হয়। তিনি সিঙ্গাপুরের হয়ে নেপালের বিপরীতে ২৮ সেপ্টেম্বর ২০১৯ সালে টি২০আই-এ অভিষেক করেন। অক্টোবরে ২০১৯, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সিঙ্গাপুর দলের প্রতিনিধিত্ব করার সুযোগ দেওয়া হয়েছিল।
হাজার চুরাশির মা
হাজার চুরাশির মা হল র‍্যামন ম্যাগসাইসাই পুরস্কার বিজয়ী সাহিত্যিক মহাশ্বেতা দেবী রচিত একটি বাংলা উপন্যাস। এই উপন্যাসটি ১৯৭৪ সালে প্রকাশিত হয়। ১৯৭০-এর দশকে ভারতের পশ্চিমবঙ্গ রাজ্যের নকশাল আন্দোলনের প্রেক্ষাপটে এই উপন্যাসটি রচিত হয়। এ উপন্যাস অবলম্বনে চলচ্চিত্র হাজার চুরাশি কি মা  তৈরি করা হয়েছে ।
বিবরণ
হাজার চুরাশির মা হল এমন এক মায়ের (সুজাতা) গল্প যাঁর ছেলেকে (ব্রতী) তার আদর্শের জন্য রাষ্ট্র পাশবিকভাবে হত্যা করে। লাশকাটা ঘরে ব্রতীর লাশের নম্বর ছিল ১০৮৪। তা থেকেই উপন্যাসের নামকরণ করা হয়েছে। ব্রতী শ্রেণিশত্রু, রাষ্ট্রের সহকারী ও পার্টির অভ্যন্তরে প্রতি-বিপ্লবীদের ক্রমাগত নির্মমভাবে হত্যা করার পক্ষপাতী ছিল। গল্পটি শুরু হয়েছে ব্রতীর মৃত্যুবার্ষিকীর দিন। সুজাতা ব্রতীর জন্ম থেকে তার ছেলের স্মৃতিচারণা করছেন। তার সঙ্গে ব্রতীর এক ঘনিষ্ঠ সহকর্মীর দেখা হয় এবং তিনি ব্রতীর বিপ্লবী মানসিকতার বিচার করতে চেষ্টা করেন। সমগ্র উপন্যাসে তাকে একজন কঠোর মানসিকতার নারী হিসেবে চিত্রিত করা হয়েছে। তিনি সকল প্রতিকূলতার বিরুদ্ধে যুদ্ধ করে গিয়েছেন। তাকে পরামর্শ দেওয়া হয়েছে, তিনি যেন তার ছেলেকে ভুলে যান। কারণ, তার ছেলের মতো লোকেরা “ক্যানসারাস গ্রোথ অন দ্য বডি অফ ডেমোক্রেসি”। বহু বছর পরে সুজাতা এই ভেবে শান্তি পান যে, রাজনৈতিক অশান্তিতে তার ছেলের মৃত্যু প্রায় কোনও ঘরকেই ছাড়েনি। হাজার চুরাশির মা উপন্যাসে মানবিক কাহিনির সেই সব অন্য মুখগুলিকে চিত্রিত করা হয়েছে, যেগুলির উৎস বাংলার যুবসমাজের অশান্ত রাজনৈতিক অ্যাডভেঞ্চার। যতদিন না কমিউনিস্ট পার্টি সরকার গঠন করে, ততদিন এই যুবসমাজকে নির্মমভাবে দমন করেছিল সরকার। তারপর কমিউনিস্ট সরকার তার বিরোধী শক্তিকে নির্মমভাবে দমন করে।
চলচ্চিত্রায়ন
১৯৯৮ সালে গোবিন্দ নিহালনি এই উপন্যাসটি অবলম্বনে হিন্দিতে হাজার চৌরাসি কি মা নামে একটি চলচ্চিত্র নির্মাণ করেন। চলচ্চিত্রটি শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার অর্জন করেছিল।
পুরস্কার
১৯৯৬ সালে মহাশ্বেতা দেবী এই উপন্যাসটির জন্য জ্ঞানপীঠ পুরস্কার পেয়েছিলেন। দক্ষিণ আফ্রিকার স্বাধীনতা সংগ্রামী ও রাষ্ট্রপতি নেলসন ম্যান্ডেলা তার হাতে এই পুরস্কারটি তুলে দেন।
প্রীত বিহার মেট্রো স্টেশন
প্রীত বিহার মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের স্বাস্থ্য বিহারএ অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
আব্দুল হান্নান (জঙ্গি)
মৃত্যু
হান্নানকে ২০১৭ সালের ১২ই এপ্রিল বাংলাদেশ সময় রাত ১০টায় ফাঁসিতে ঝুলিয়ে মৃত্যুদণ্ড কার্যকর করা হয় কাশিমপুর কারাগারে। ব্রিটিশ হাইকমিশনার হত্যাচেষ্টা মামলায় তাকে এই মৃত্যুদণ্ড কার্যকর করা।
রক্ষতপুর
রক্ষতপুর ভারতের পশ্চিমবঙ্গ রাজ্যের পুরুলিয়া জেলার রঘুনাথপুর থানার অন্তর্গত রঘুনাথপুর হতে চেলিয়ামা পর্যন্ত নির্মিত সড়কের পাশে একটি প্রত্নস্থল।
মূর্তি
রক্ষতপুরে যে সমস্ত মূর্তি পাওয়া গেছে তার মধ্যে সর্বাপেক্ষা উল্লেখযোগ্য একটি চার ফুট উচ্চতার ও আড়াই ফুট দৈর্ঘ্যের বৃহৎ জৈন তীর্থঙ্কর পার্শ্বনাথের মূর্তি। মূর্তিটি পদ্মাসনে পদ্মের ওপর উপবিষ্ট। পুরুলিয়া জেলায় পদ্মাসনে উপবিষ্ট এতবড় পার্শ্বনাথের মূর্তি বিরল। মূর্তিটির কাঁধ পর্যন্ত বিস্তৃত দুইটি কান দেখে অনুমান করা হয় যে, এই মূর্তি দিগম্বর জৈন সম্প্রদায় দ্বারা গঠিত। নিচে লাঞ্ছনচিহ্ন কুন্ডলীকৃত সর্পমূর্তি ছাড়াও দুইপাশে দুইজন চামরধারী ও দুইজন উপাসনারতা রমণীমূর্তি বর্তমান।
প্রভাত চন্দ্র বড়ুয়া
প্রভাত চন্দ্র বড়ুয়া (জন্ম: ১৬ অক্টোবর ১৯৫৪) একজন বাংলাদেশী চিকিৎসক ও শিক্ষাবিদ। তিনি চট্টগ্রামে অবস্থিত বেসরকারি বিশ্ববিদ্যালয়, বিজ্ঞান ও প্রযুক্তি বিশ্ববিদ্যালয় চট্টগ্রামের (ইউএসটিসি) সাবেক উপাচার্য।
জন্ম
তিনি ১৯৫৪ সালের ১৬ অক্টোবর চট্টগ্রামের বাঁশখালী উপজেলার উত্তর জলদী গ্রামে জন্মগ্রহণ করেন। তিনি সোমেশ চন্দ্র বড়ুয়া এবং অনিলা বড়ুয়া দম্পতির জ্যেষ্ঠ সন্তান।
শিক্ষা
প্রভাত চন্দ্র বড়ুয়া চিকিৎসাশাস্ত্রে স্নাতক ও স্নাতকোত্তর ডিগ্রিসহ বিভিন্ন প্রশিক্ষণ লাভ করেছেন। তিনি স্যার সলিমুল্লাহ মেডিকেল কলেজ ও অস্ট্রেলিয়ার ইউনিভার্সিটি অব নিউক্যাসলে অধ্যয়ন করেছেন।
কর্মজীবন
প্রভাত চন্দ্র বড়ুয়া বিসিএস (স্বাস্থ্য) ক্যাডারের একজন কর্মকর্তা হিসেবে অধ্যাপনা, চিকিৎসা ও গবেষণা কাজে নিয়োজিত ছিলেন। এর পাশাপাশি তিনি বাংলাদেশ সরকারের স্বাস্থ্য অধিদপ্তরের পরিচালকসহ বিভিন্ন গুরুত্বপূর্ণ পদে দায়িত্ব পালন করেছেন। ২০১১ সালে তিনি সরকারি চাকরি থেকে অবসর গ্রহণ করেন।
প্রকাশনা
বিভিন্ন জার্নালে তার ৩০টি বেশি গবেষণা প্রবন্ধ প্রকাশিত হয়েছে।
সংগঠন
প্রভাত চন্দ্র বড়ুয়া বিভিন্ন পেশাজীবী ও সমাজকল্যাণমূলক সংগঠনের সাথে সংযুক্ত।
বন্দী (১৯৭৮-এর চলচ্চিত্র)
বন্দী হল একটি জনপ্রিয় বাংলা চলচ্চিত্র যা পরিচালনা করেন আলো সরকার। এই চলচ্চিত্রটি ১৯৭৮ সালে  বাংলা-হিন্দি দ্বিভাষিক সুপারহিট চলচ্চিত্র। এই চলচ্চিত্রটি ১৯৭৮ সালে ঈগল ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, সুলক্ষণা পণ্ডিত, আমজাদ খান, অমরেশ পুরী।
কাহিনী
মহারাজ ব্রজভান ও তার স্ত্রী বড় রানীর সাথে  ভরতপুরে  সুখে জীবনযাপন করছিলেন, কিন্তু ভরতপুরের বংশধর নেই রানী গর্ভধারণ করতে অক্ষম হন এবং ব্রজভানের  ভাই বিক্রম এবং তার ছেলে কাঞ্চনের সাথে রাজত্ব ত্যাগ করা ছাড়া তার কোন উপায় ছিল না। বিক্রম যখন জানতে পারে যে বড় রানী গর্ভবতী, সে প্রথমে তাকে অপহরণ করে তার চরিত্রকে অপমান করার ষড়যন্ত্র করে, তারপর মহারাজ তাকে এড়িয়ে যায় এবং তারপর তাকে হত্যা করার সিদ্ধান্ত নেয়। কিন্তু তার হত্যাকারীর হৃদয় পরিবর্তন হয়েছে এবং তাকে বাঁচতে দেয়। তিনি একটি পুত্রের জন্ম দেন, তার নাম রাখেন ভোলা এবং পূজারীর সাহায্যে একটি মন্দিরে  সাধারণ জীবনযাপন শুরু করেন। বহু বছর পরে বিক্রম জানতে পারে সে বেঁচে আছে এবং তাকে হত্যা করে পূজারি এবং পূজারির ছেলেকে। ভোলা পালাতে সক্ষম হয়, একজন দরিদ্র বিধবার সাথে বসবাস শুরু করে, অশিক্ষিত বড় হয় এবং অপরাধের মাধ্যমে জীবিকা নির্বাহ করে। রামদাসের বাসভবনে লুটপাটের পর, তিনি পুলিশের কাছ থেকে পালিয়ে যান এবং ভরতপুরের কাছে এসে শেষ করেন যেখানে সেনাপতি রঘুবীর সিং তাকে জোর করে নিয়ে যায় এবং তার চেহারার মতো যুবরাজ উদয় সিং হিসাবে জাহির করতে বলে,  কয়েকদিন ধরে নিখোঁজ এবং কাঞ্চনকে মহারাজের মুকুট দেওয়া ঠেকাতে। ভোলা এই চ্যারেডে সম্মত হয়, উদয়ের ভবিষ্যত বাগদত্তা, রামপুরের রাজকুমারী রাধার সাথে দেখা করে, সেইসাথে তার সহকারী, কৃষ্ণা, তাকে উদ্ধার করে এবং দুজনেই কাঞ্চনের দুঃখের প্রেমে পড়ে যে রাধাকে বিয়ে করতে চায়। ভোলা খুব কমই জানে যে কাঞ্চনই উদয়কে প্রলুব্ধ করেছে, প্রথমে তাকে বিমলার দ্বারা প্রলুব্ধ করে, এবং এখন তাকে একটি অন্ধকূপে বন্দী করে রেখেছে, তার জন্মদিনে তাকে হত্যা করার পরিকল্পনা করেছে, এবং তারপর ভোলাকে প্রতারণা হিসাবে প্রকাশ করেছে এবং অবশেষে তাকেও হত্যা করেছে।
পাহাড়ি নীলকান্ত
পাহাড়ি নীলকান্ত (দ্বিপদ নাম:Eurystomus orientalis) ( পাহাড়ি নীলকণ্ঠ নামেও পরিচিত) কোরাসিডি পরিবারের অন্তর্গত ইউরিস্টোমাস গণের এক প্রজাতির বিরল পাখি। পাহাড়ি নীলকান্তের বৈজ্ঞানিক নামের অর্থ চওড়ামুখ যা ল্যাটিন Eury=চওড়া এবং গ্রীক stomus=মুখ থেকে এসেছে । এরা বাংলাদেশের পরিযায়ী পাখি। গ্রীষ্মে প্রজননের উদ্দেশ্যে বাংলাদেশে আসে । এদেরকে দেশের সিলেট ও চট্টগ্রাম অঞ্চলে দেখতে পাওয়া যায় ।আই. ইউ. সি. এন. এই প্রজাতিটিকে Least Concern বা আশংকাহীন বলে ঘোষণা করেছে। বাংলাদেশে এরা Critically endangered বা মহাবিপন্ন বলে বিবেচিত। এই পাখিকে অস্ট্রেলিয়া থেকে জাপান পর্যন্ত দেখতে পাওয়া যায়।
বর্ণনা
পাহাড়ি নীলকান্ত লম্বায় ২৮ থেকে ৩০ সে মি হয়ে থাকে । পাখার দৈর্ঘ্য ১৭৮ থেকে ১৯৮ মি মি, ঠোঁট ২৭ থেকে ৩৫ মি মি, লেজ ৯০ থেকে ১০২ মি মি হয়ে থাকে । পুরুষ পাখিটির ওজন ১২০ গ্রাম এবং স্ত্রী পাখিটির ওজন ১৭২ গ্রাম হয়ে থাকে । এই প্রজাতির পাখিরা দেখতে গাঢ় বাদামী বর্ণের হয় । দেহের পিছনের অংশ এবং লেজ নীল সবুজ রঙের । এদের পেট এবং লেজের নিচের অংশ হালকা বর্ণের । গলা চকচকে উজ্জ্বল নীল । পাখা গাঢ় নীল রঙের । এদের ঠোঁট ছোট এবং চওড়াকৃতির হয় । ঠোঁট কমলা লাল রঙের সাথে কালো দাগ দেখতে পাওয়া যায় । পা লাল রঙের । স্ত্রী পাখি পুরুষ পাখির তুলনায় কিছুটা অনুজ্জ্বল । এছাড়া এদের মধ্যে আর কোন পার্থক্য নেই । অপ্রাপ্তবয়স্ক পাখি দেখতে খুবই অনুজ্জ্বল । এদের গলায় নীল রঙ দেখতে পাওয়া যায় না । এদের ঠোঁট ও পা লাল বর্ণের হয় ।
বাসস্থান ও স্বভাব
পাহাড়ি নীলকান্ত দিবাচর প্রাণী । এরা দিনের বেলা শিকার করে এবং রাতে বিশ্রাম নেয় । এদেরকে দিনের বেলায় বনে বাদাড়ে ঘুরতে দেখা যায় । গ্রামীণ অঞ্চলে এদের বেশি দেখা গেলেও শহর অঞ্চলে এদের তেমন একটা দেখা যায় না । সাধারনত এরা গাছের মগডালে বসে শিকারের জন্য অপেক্ষা করে । তারপর সুযোগমতো মাটিতে নেমে এসে পতঙ্গ শিকার করে আবার আকাশে ফিরে যায় । এরা এদের বেশির ভাগ সময়ই উড়তে ব্যয় করে ।
এরা পুরোপুরি পতঙ্গভূক প্রাণী । এরা এদের ধারালো নখ দিয়ে পোকামাকড় শিকার করে । এরা সাধারনত বড় বড় পোকা শিকার করে । এদের খাদ্য তালিকায় আছে পঙ্গপাল, ঘাস ফড়িং, মথ, ছোট টিকটিকি, উইপোকা, ঘুর্ঘুরে পোকা এবং বিভিন্ন প্রজাতির গুবরে পোকা । দেখতে সুদর্শন হলেও এর কণ্ঠস্বর সুমধুর নয়, কর্কশ। ডাকে ‘ক্যাক ক্যাক’ সুরে।ওড়ার সময় ডাকে ‘ক-চক-চক-চক’ সুরে।
প্রজনন
এই প্রজাতির প্রজনন মৌসুম এপ্রিল থেকে মে মাসের প্রথম সপ্তাহ এবং সেপ্টেম্বর মাস । এদের বাসা সাধারনত মাটি থেকে ১০-১৫ মি উঁচুতে হয়ে থাকে । এদেরকে কাঠঠোকরার পরিত্যক্ত বাসায় দেখতে পাওয়া যায় । এরা মৃত তাল গাছের চুড়ায় ও বাসা বানায়। প্রজনন মৌসুমে এই জোড়া পাখি আক্রমণাত্মক হয়ে থাকে। স্ত্রী পাখি ২ থেকে ৩টি ডিম পাড়ে। ডিমগুলো দেখতে চকচকে সাদা এবং গোলাকার । বাবা ও মা পাখি উভয়ে ডিমে তা দেয় । ডিম ফুটে বাচ্চা বের হতে ১৮ থেকে ২৩ দিন সময় লাগে । ছানা স্বাবলম্বী হতে সময় লাগে ৩০-৩৫ দিন।
ইন্দ্রনাথ বন্দ্যোপাধ্যায়
ইন্দ্রনাথ বন্দ্যোপাধ্যায়  (: Indranath Bandyopadhyay ) (১৪ মে,১৮৪৯ - ২৩ মার্চ, ১৯১১) এক বাঙালি কবি, সাহিত্যিক ও আইনজীবী ।
জন্ম ও শিক্ষা জীবন
ইন্দ্রনাথ বন্দ্যোপাধ্যায়ের জন্ম পূর্ব বর্ধমান জেলার পাণ্ডুগ্রামে, মাতুলালয়ে। আদি বাড়ি ছিল ১৭ কি.মি. দূরের গঙ্গাটিকুরি গ্রামে। পিতা বামাচরণ বিহারের পূর্ণিয়াতে ওকালতি করতেন। ইন্দ্রনাথের পড়াশোনা শুরু হয় পিতার কর্মস্থল পূর্ণিয়ার গভর্নমেন্ট স্কুলে । সেখানে স্কুলপাঠ্যে বাংলা ছিল না। তার নয় বৎসর বয়সে পিতার মৃত্যুতে তার পরিবার গঙ্গাটিকুরি এসে থাকতে শুরু করেন । তিনি ভর্তি হলেন কৃষ্ণনগর কলেজিয়েট স্কুলের ষষ্ঠ শ্রেণীতে । এরপর বীরভূমের গভর্নমেন্ট স্কুলে পড়ার পর ভাগলপুরে গভর্নমেন্ট স্কুল থেকে এন্ট্রান্স পরীক্ষায় উত্তীর্ণ হয়ে কলকাতার প্রেসিডেন্সি কলেজে ভর্তি হন। কিন্তু স্বাস্থ্য ও পারিবারিক কারণে সেখান থেকে হুগলি কলেজ হয়ে কলকাতার ক্যাথিড্রাল মিশন কলেজ থেকে বি.এ.পাশ করেন ১৮৬৯ খ্রিস্টাব্দে।
কর্মজীবন
কিছুকাল বীরভূমের হেতমপুর ও বর্ধমানের ওকড়সা স্কুলে প্রধানশিক্ষকের কাজ করেন। ১৮৭১ খ্রিস্টাব্দে বি.এল. পাশ করে কলকাতা হাইকোর্ট সহ পূর্ণিয়া দিনাজপুর বর্ধমান প্রভৃতি জেলা কোর্টে ওকালতি করেন। কিছু দিনের জন্য মুনসেফের কাজও করেছেন।
সাহিত্যকর্ম
ইন্দ্রনাথ বন্দ্যোপাধ্যায় সাহিত্যকর্ম শুরু করেন মোটামুটি ১৮৭০ খ্রিস্টাব্দে । তার প্রথম ব্যঙ্গ রচনা 'উৎকৃষ্ট কাব্যম' । বাংলা সাহিত্যের অন্যতম হাস্যকৌতুক ও ব্যঙ্গ রচনাকার তিনি । 'পঞ্চানন্দ' নামে একটি  মাসিক পত্রিকা প্রকাশ করেন ১৮৭৮ খ্রিস্টাব্দের ২৬ শে অক্টোবর । বিলেতি আচারের অন্ধ অনুকরণ, প্রগতি ও সংস্কৃতির নামে ইংরেজ  সেবার বিরুদ্ধে তীব্র ব্যঙ্গ বিদ্রুপ করতেন 'পঞ্চানন্দ' এর মাধ্যমে । তিনি সেসময়  'পাঁচুঠাকুর' বা 'পঞ্চানন্দ' নামে প্রতিষ্ঠিত হন। বঙ্কিমের ভাষায় বাংলার জীবন ও সাহিত্যাকাশে তিনি 'হেলির ধূমকেতু' । পাঁচটি সর্গে  সম্মূর্ণ অমিত্রাক্ষর ছন্দে রচিত তার 'ভারত উদ্ধার' অন্যতম শ্রেষ্ঠ ব্যঙ্গকাব্য। 'পঞ্চানন্দ' পত্রিকাটি পরে অবশ্য 'বঙ্গবাসী' পত্রিকার সঙ্গে যুক্ত হয়ে যায় । বঙ্গবাসীতে রচিত তার চুটকিগুলি পাঁচটি খণ্ডের 'পাঁচু ঠাকুর' গ্রন্থমালায় সংকলিত হয়েছে । এছাড়াও 'বঙ্গবাসী' পত্রিকায় কয়েকটি গুরুত্বপূর্ণ প্রবন্ধ লিখেছিলেন। 'বাংলা ভাষার সংস্কার' শীর্ষক এক প্রবন্ধে সংস্কৃতের ছাঁচে ঢেলে বাংলা ভাষার ব্যাকরণ প্রণয়নের অসঙ্গতি বোঝাতে চেয়েছিলেন। ইন্দ্রনাথ বন্দ্যোপাধ্যায়ের বিভিন্ন বিষয়ের উপর লেখা 'বঙ্গবাসী'ছাড়াও 'নবজীবন' ও অক্ষয়চন্দ্র সরকার সম্পাদিত 'সাধারণী' পত্রিকাতেও প্রকাশিত হত।
মৃত্যু
ইন্দ্রনাথ বন্দ্যোপাধ্যায় ১৯১১ খ্রিস্টাব্দের ২৩ শে মার্চ ৬২ বয়সে প্রয়াত হন ।
অনাদিশ পাল
অনাদিশ কুমার পাল (জন্ম ১৯৬৩) একজন ভারতীয় আবিষ্কারক, কবি, এবং পরিবেশবিদ। তিনি একটি বাঙালি পরিবারে জন্ম গ্রহণ করেন। অনাদিশ পাল দশটি মার্কিন যুক্তরাষ্ট্রের পেটেন্ট পেয়েছেন। তার মধ্যে ২০০৯ সালে একটি গুরুত্বপূর্ণ পেটেন্ট পান যেটি ইলেক্ট্রোম্যাগনেটিক ভাবে নিয়ন্ত্রিত, জ্বালানী-দক্ষ অন্তর্দহন ইঞ্জিনের জন্য, "রিলেয়িং পিস্টন মাল্টিইউস ভালভ-লেস ইলেক্ট্রোম্যাগনেটিকালি কন্ট্রোলড এনার্জি কনভার্সান ডিভাইসেস" শিরোনামে। ২০০৯ সালে তাকে একটি অসাধারণ গ্যাস চালিত পুনরায় লোডিং বন্দুকের জন্য আরও দুটি পেটেন্ট প্রদান করা হয়। পেটেন্ট দুটি "ম্যাগনেটিক জাইরো-প্রজেক্টাইল ডিভাইস উইথ ইলেকট্রনিক কমবাসসান, টার্বোজেনারেশন এন্ড জাইরো স্টেবিলিলাইজেশন" এবং রেলগান নামে আনুমোদন করা হয়েছে। ২০০৭ সালে, মার্কিন যুক্তরাষ্ট্র নৌবাহিনীর নৌবাহিনী গবেষণা অফিস তার রেলগান প্রযুক্তির জন্য আগ্রহ দেখিয়েছে। ২০০৭ সালে  একটি ৩ডি কম্পিউটার মাউসের জন্য আরেকটি গুরুত্বপূর্ণ পেটেন্ট তার নামে জারি হয়। তার নামে একটি উচ্চ ঘূর্ণন সঁচারক বল বৈদ্যুতিক মোটরের জন্য পেটেন্ট আছে। তার শেষ পেটেন্ট, ২০১৩ সালে পাওয়া মহাকর্ষ মড্যুলেশন এবং তার গ্রহণ যেখানে তিনি একটি মহাকর্ষীয় তরঙ্গ ভিত্তিক যোগাযোগের লিংক প্রদর্শিত আছে বলে দাবি করেছেন। তিনি স্ব-শিক্ষিত ইলেকট্রনিক্স ডিজাইনার হিসেবে শুরু করেন এবং তিনি মারুতি উদ্যোগ, হোন্ডা, দেরাদুনের ন্যাশনাল ইনস্টিটিউট ফর দা ভিসুয়ালি হ্যান্ডিক্যাপড এবং ডুরাসেল-এর (এখন গ্লোবাল জিলেট একটি অংশ) মতো সংস্থাগুলির জন্য ফ্রিল্যান্স প্রকল্পগুলি ব্যবহার করতেন। পরে, তিনি উদ্ভাবনের দিকে মনোনিবেশ করেন। সাধারণ মানুষের ব্যক্তিগত গতিশীল গাড়ী, একটি দ্বিচক্র-যান, তার ধারণার প্রোটোটাইপ উন্নয়নের পর্যায় অতিক্রম করতে পারেনি কারণ তার এই ধারণা নিয়ে কোন  কোম্পানী আগ্রহ দেখায়নি।
অ্যানাকোন্ডা (দ্ব্যর্থতা নিরসন)
অ্যানাকোন্ডা হল গ্রীষ্মমন্ডলীয় দক্ষিণ আমেরিকাতে পাওয়া একটি বৃহত, বিষধর নয় এমন সাপ।
অনাদিশ পাল
অনাদিশ পাল একজন যোগ্যতাসম্পন্ন ডিজাইনার বা ইঞ্জিনিয়ার ছিলেন না। ১৯৮২ সালে কলেজ ছাড়ার পর, তিনি ইলেক্ট্রনিক্সের প্রোটোটাইপ করা শুরু করেন, যা তার শখ ছিল, যখন তিনি গোরখপুরের বাসিন্দা ছিলেন। ১৯৮২ সালে তার মায়ের মৃত্যুর ঘটে। তিনি একটি ডিজিং রেডিও রিসিভার তৈরির পরিকল্পনা করেন যখন তার বয়স ১৪ বছর, যা কখনও কাজ করেনি; তবে তিনি নিজে সার্কিট ডিজাইন করেছেন এবং সব পিসিবি নিজেই তৈরি করেছেন। তিনি মারুতি এবং হোন্ডা পাওয়ারের জন্য ফ্রিল্যান্স প্রকল্প করেছেন। তিনি ২০০০ সালে, উত্তরাখণ্ডে হন্ডা বিদ্যুত্ প্রকৌশল বিভাগের একটি কারিগরি ত্রুটি নিয়ে একটি চার্জিং জেনারেটর ডিজাইন করেন। সুতরাং, ভারতীয় সেনাবাহিনী জেনেসেট ক্লিয়ারেন্স প্রদান করেনি। পরে জেনেসেটের জন্য একটি এসএমপিএস ভিত্তিক ভোল্টেজ নিয়ন্ত্রক ডিজাইন করে, যা পরে সেনা কর্তৃক গৃহীত হয়।
অ্যানাকোন্ডা (দ্ব্যর্থতা নিরসন)
অ্যানাকোন্ডা আরো যেসব পাতায় উল্লেখ পারে:
সফটওয়্যার
__DISAMBIG__
অনাদিশ পাল
অনাদিশ পাল দিল্লির গাছের সমস্যা নিয়ে পরিবেশবাদী হিসেবেও অবস্থান নিয়েছেন এবং এর জন্য  গাছ-বিরোধী লবি থেকে বিভিন্ন হুমকি আসে তার কাছে।
হেয়র্হি সুদাকভ
হেয়র্হি সুদাকভ (Георгій Вікторович Судаков, Heorhiy Sudakov; জন্ম: ১ সেপ্টেম্বর ২০০২) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব শাখতার দোনেৎস্ক এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০১৮ সালে, সুদাকভ ইউক্রেন অনূর্ধ্ব-১৭ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২১ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
প্রারম্ভিক জীবন
হেয়র্হি সুদাকভ ২০০২ সালের ১লা সেপ্টেম্বর তারিখে ইউক্রেনের ব্রিয়াঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
হবিগঞ্জ কোর্ট রেলওয়ে স্টেশন
হবিগঞ্জ কোর্ট রেলওয়ে স্টেশন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলায় অবস্থিত একটি রেলওয়ে স্টেশন। ২০০৫ সালে স্টেশনটি বন্ধ হয়ে গেছে শায়েস্তাগঞ্জ থেকে হবিগঞ্জ বাজার পর্যন্ত রেলপথ উঠিয়ে সড়কপথ তৈরী করার কারণে।